stanford-oval/wikipedia huggingface dataset:
Dawn of the 5th Era
Vastaanotto

Albumi sai hyvän vastaanoton. Kaaoszinen Sami Elamaa antoi albumille arvosanan 8/10. Hän piti erityisesti sovituksia onnistuneina sekä mieleenpainuvuutta lisäävänä elementtinä, ja vertasi musiikkia Dark Tranquillityn tuotantoon. Ainoana miinuksena hän piti lähes liiallisia kitarasooloja ja stemmoja. Imperiumin Sami Kontio antoi albumille arvosanan 8+, ja kehui kitarasooloja sekä itse albumikokonaisutta tyylilajiaan palvelevaksi, vaikka olisikin toivonut parin unohtuvamman sävellyksen nousevan muiden kappaleiden tasolle. Infernon Joni Juutilainen sanoi yhtyeen saaneen albumillaan kaikki musiikilliset osa-alueensa harmoniaan miehistönvaihdoksista huolimatta. Hänestä albumi tarjoaa teatraalista suurellisuutta, alakuloisuutta, aggressiivisuutta sekä vauhtia, ja kehui sitä ylitsevuotavasti parhaaksi melodisen death metalin albumiksi pitkään aikaan.
Kappaleet

Enter the Asylum – 1.32 (Instrumentaali)
God Has Fallen – 4.27
Leader of the Titans – 5.23
We Are the Sleep – 5.59
Innocence Lost – 3.54
I Am War – 4.35
Monster in Me – 4.38
Apricity – 2.37 (Instrumentaali)
Wrath of Indra – 3.59
The Journey – 5.09
The Forsaken – 6.07
Kokoonpano

| --- | --- |
 Yhtye Mikko Sipola – rummut  Ville Viljanen – laulu  Teemu Heinola – basso  Andy Gillion – kitara, musiikkiohjelmointi, piano  Kevin Verlay – kitara :  Tuotanto Teemu Heinola – äänittäjä (rummut, laulu)  Andy Gillion – tuottaja, äänittäjä (kitara, basso, piano, musiikkiohjelmointi)  Ville Viljanen – tuottaja  Thomas "PLEC" Johansson – miksaaja, masteroija  Alexander von Wieding – grafiikka, design
Arvostelut

Imperiumi.net: 8+/10
Inferno:
Kaaoszine: 8/10
Aiheesta muualla

Dawn of the 5th Era Discogsissa. (englanniksi)
Albumi Dawn of the 5th Era Encyclopaedia Metallum -sivustolla (englanniksi)
Deoksinivalenoli

| Deoksinivalenoli |
| --- | --- |

Tunnisteet
IUPAC-nimi:  (1R,2R,3S,7R,9R,10R,12S)-3,10-dihydroksi-2-(hydroksimetyyli)-1,5-dimetyylispiro[8-oksatrisyklo[7.2.1.02,7]dodek-5-ene-12,2'-oksiraani]-4-oni
CAS-numero:  51481-10-8
PubChem CID:  40024
SMILES:  CC1=CC2C(C(C1=O)O)(C3(CC(C(C34CO4)O2)O)C)CO
Ominaisuudet
Molekyylikaava:  C15H20O6
Moolimassa:  296,32 g/mol
Sulamispiste:  151 °C
Deoksinivalenoli eli vomitoksiini on homemyrkky. Kemialliselta rakenteeltaan deoksinivalenoli kuuluu trikotekeeneihin, jotka ovat nelirenkaisia seskviterpeenejä. Deoksinivalenoli kuuluu B-tyypin trikotekeeneihin, joiden tunnusmerkkinä on C-8 -sitoutunut karbonyyliryhmä. Aine kiteytyy neulamaisiksi, värittömiksi kiteiksi ja liukenee veteen sekä joihinkin polaarisiin liuottimiin, kuten metanoliin, asetonitriiliin ja etyyliasetaattiin. Deoksinivalenolia tuottavat muun muassa Fusarium-homeet.
Deoksinivalenolin kemiallinen kaava on C15H20O6, moolimassa 296,32 g/mol, kiehumispiste 151 °C ja CAS-numero 51481-10-8.
Deoksinivalenolin terveydelliset vaikutukset

Eläinkokeiden perusteella deoksinivalenoli voi vaarantaa terveyttä sekä lyhytkestoisessa että pitkäaikaisessa altistuksessa. Kerta-annostuksella deoksinivalenolilla on havaittu kaksi tyypillistä toksikologista vastetta: ruokahaluttomuus ja oksentelu. Lisäksi kerta-annoksina deoksinivalenolin on havaittu vahingoittavan ruoansulatuselimien soluja. Deoksinivalenolilla saastuneen viljan tiedetään aiheuttaneen sairauksia, joihin on liittynyt pahoinvointia, oksentelua, ruoansulatuselimistön häiriöitä, huimausta, ripulia ja päänsärkyä. Näissä tapauksissa deoksinivalenolin pitoisuus viljoissa on ollut 3–93 mg/kg. Viljan saastumisen on voinut aiheuttaa Gibberella zeae.
Eläinkokeissa deoksinivalenolin tärkein terveydellinen haitta on ollut elimistön vastustuskyvyn aleneminen. Yhdenmukaisimpia vaikutuksia lyhytkestoisilla ja pitkäkestoisilla annostuksilla on ollut vähentynyt kasvu. Suuremmat annokset näyttävät heikentävän sisäelinten, kuten kateenkorvan, pernan, maksan ja sydämen kasvua. Hiirikokeet ovat osoittaneet, että deoksinivalenoli ei ole syöpävaarallinen yhdiste. Kansainvälinen syöväntutkimuskeskus IARC on luokitellut deoksinivalenolin luokkaan 3 eli yhdisteeksi, jota ei voida luokitella ihmiselle syöpää aiheuttavaksi.
EU:n Elintarvikealan tiedekomitea on määrittänyt vuonna 1999 deoksinivalenolin päivittäiseksi enimmäissaantimääräksi 1 μg / ruumiinpaino kg.
Aiheesta muualla

PubChem: Deoxynivalenol (englanniksi)
Safety data for deoxynivalenol[vanhentunut linkki] (englanniksi)
KEGG: Deoxynivalenol (englanniksi)
Toxin and Toxin Target Database (T3DB): Vomitoxin (englanniksi)
Eero Seppälä

Seppälän ja Otto Flodinin suunnittelma Tampereen rautatieasema
Eero Seppälä (19. elokuuta 1902 Hämeenlinna – 5. elokuuta 1941 Hiitola) oli suomalainen arkkitehti. Hän syntyi Hämeenlinnassa yhdeksänlapsiseen perheeseen. Hänen isänsä, kauppias Johan Emil Helenius oli tunnetun raittiusmiehen Matti Helenius-Seppälän veli.
Opiskeluaikanaan Seppälä toimi harjoittelijana Arkkitehtitoimistossa K. Borg, J.S. Sirén & Hj. Åberg 1929, Hilding Ekelundin toimistossa 1928 ja 1929 sekä Aulis Kalman johdolla 1930–31.
Seppälä valmistui arkkitehdiksi Suomen Teknillisestä korkeakoulusta vuonna 1932. Sittemmin hän toimi Rautatiehallituksen arkkitehtina. Eero Seppälä voitti 1934 Otto Flodinin kanssa Tampereen rautatieaseman suunnittelukilpailun.
Asema edustaa funktionalismia, samoin kuin hänen Salon kaupunkiin insinööri J. Syvähuokolle piirtämänsä yksityistalo, joka 1975 julistettiin suojelluksi kulttuurihistoriallisesti merkittävänä rakennuksena. Seppälä on myös piirtänyt joitakin kesämökkejä, kaksi niistä Karjalohjan Härjänvatsaan. Toinen näistä oli hänen omansa. Sekä asemarakennuksessa että Salon yksityisasunnossa kiintyy huomio päädyn suureen ikkunaan. Myös kesämökissä on miltei koko seinän kokoinen ikkuna, josta on näkymä Lohjanjärvelle.
Seppälä kaatui jatkosodassa luutnanttina tarkka-ampujan luotiin 5. elokuuta 1941.
East Clintwood / Human Shit

| East Clintwood / Human Shit Antigama & Deranged Insane |
| --- | --- | --- |

Split-albumin tiedot
 Julkaistu: 2004
 Tyylilaji: grindcore
 Kesto: 28.52
 Levy-yhtiö: Mortville Records
Antigaman muut julkaisut
| Blastasfuck 2004 | East Clintwood / Human Shit 2004 | Discomfort 2004 |
East Clintwood / Human Shit on puolalaisen grindcore-yhtye Antigaman ja brasilialais-japanilaisen Deranged Insanen split-albumi, joka on julkaistu vuonna 2004.
Albumin Antigaman materiaali on yhtyeen kokeellisinta, joka sisältää grindcoren, dubin, electronican sekä mathcoren yhdistelmiä.
Kappaleet

The Official Truth for a New Generation – 1.55
Bloodmaker – 1.06
Tapeworm – 7.41
Stardust – 0.46
Sick I Am – 1.53
Electronova – 7.26
Tormenta – 0.22
Sickness – 0.30
Rottness – 0.42
Sadistic Self-Laceration – 1.49 (Tumour cover)
There Is No Truth – 0.17
Nightmare City / Evolution – 1.31
Fear of My Mind – 0.36
Sem Rayao – 1.10
Indigente – 0.27
A dor de ser – 0.41
Aiheesta muualla

East Clintwood / Human Shit Discogsissa. (englanniksi)
Albumi East Clintwood / Human Shit Encyclopaedia Metallum -sivustolla (englanniksi)
Commandos: Strike Force

| Commandos: Strike Force |
| --- | --- |

Kehittäjä:  Pyro Studios
Julkaisija:  Eidos Interactive
Jakelija:  Steam
Tuottaja:  José Manuel García Franco
Suunnittelija:  Jorge Rosado de Álvaro
Käsikirjoittaja:  Ignacio Pérez Dolset Jorge Rosado de Álvaro
Pelisarja:  Commandos
Pelimoottori:  RenderWare
Julkaistu:  15. maaliskuuta 2006
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 16 ESRB: T  Virheellinen ESRB-arvo
Alusta:  Microsoft Windows, PlayStation 2, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK     : 
Commandos: Strike Force on Pyro Studiosin kehittämä ja Eidos Interactiven julkaisema ensimmäisen persoonan ammuntapeli. Se on Commandos-pelisarjan viimeisin peli. Peli julkaistiin Microsoft Windowsille, PlayStation 2:lle ja Xboxille vuonna 2006. Peli poikkeaa sarjan aiemmista peleistä ammuntapeligenrellä. Tehtävät tosin sijoittuvat edelleen toiseen maailmansotaan ja ammunnan ohella on liikuttava hiljaa ja huomiota herättämättä. Pelissä ohjataan kolmea kommandoa, jotka ovat Vihreä baretti (Green beret), Tarkka-ampuja (Sniper) sekä Vakooja (Spy), jota käytetään selvästi eniten. Kaikki pelihahmot eivät ole kaikissa tehtävissä saatavilla, ja yleensä käytössä onkin vain yksi pelihahmo.
Pelattavuus

Commandos: Strike Forcen tehtävissä on yleensä useita päämääriä, kuten vankien vapauttamista, saksalaisajoneuvojen sabotointia ja alueen puolustamista. Tavoitteet saa yleensä suoritettua haluamassaan järjestyksessä ja jotkut niistä ovat vaihtoehtoisia. Tehtävien kartat ovat laajoja ja siten myös etenemisreittejä on paljon. Toisin kuin muissa samantyylisissä peleissä, Strike Forcessa pelkkä räiskintä ei riitä. Usein on liikuttava hiljaa ja joissain tehtävissä vihollisen hälytys tarkoittaa tappiota.
Vakooja on pelin käytetyin hahmo. Hänen merkittävin etunsa muihin kommandoihin on se, että hän kykenee ottamaan tappamiltaan vihollisilta tämän univormun ja liikkua melko vapaasti vihollisalueella. Tosin jos vihollisen sotilasarvo on korkeampi kuin Vakoojan vihollisunivormun sotilasarvo, hän tajuaa Vakoojan olevan vihollinen ja avaa tulen. Kun sotilasarvot ovat samat, vihollinen katselee Vakoojaa ihmeissään ja havaitsee tämän olevan soluttautuja hetken kuluttua. Kun Vakoojan univormun sotilasarvo on korkeampi kuin vihollisen, kiinnijäämisen riskiä ei ole, ellei tee jotain epäilyttävää (tappaa saksalaisen toisen vihollisen näköpiirissä, sabotoi radioita tai muita tavaroita). Vakoojan tehtävissä onkin syytä yrittää löytää mahdollisimman korkea-arvoinen univormu. Vihollisten sotilasarvot alimmasta korkeimpaan ovat Sotilas, Aliupseeri, Upseeri, Kenraali ja Gestapo-upseeri, joka havaitsee valepuvussa olevan Vakoojan välittömästi.
Muutamassa tehtävässä käydään myös avointa taistelua natseja vastaan yhdessä omien joukkojen ja vastarintamiesten kanssa. Tällöin käytössä ovat yleensä Vihreä baretti konepistooleineen ja Tarkka-ampuja tarkkuuskivääreineen. Kommandoja voi vaihtaa taistelun tuoksinassa vapaasti, esimerkiksi Vihreällä baretilla voi eliminoida hyökkäävät viholliset ja Tarkka-ampujalla uhkaavampia kohteita, kuten upseereita ja puolitelavaunujen konekivääriampujia. Pelimekaniikka poikkeaa hieman hiiviskelytehtävistä, esimerkiksi osumapisteiden loppuessa kommando ei kuole, vaan ainoastaan haavoittuu ja jäljelle jäänyt kommando tai mahdollisesti joku liittolainen voi parantaa hänet.
Tehtävät > Ranska

Ensimmäiset viisi tehtävää sijoittuvat natsi-Saksan miehittämään Ranskaan. Näissä tehtävissä pelaaja opastetaan eri pelihahmojen käyttöön, puolustaudutaan saksalaisten hyökkäyksestä laskeutumisalueelle ja tehdään useita sabotaaseja ja muita iskuja saksalaisten miehittämään kaupunkiin valepuvussa.
Tehtävät > Norja

Seuraavat tehtävät sijoittuvat Norjaan, jossa pelaajan tehtävänä on estää saksalaisten ydinasesuunnitelmat. Kolmessa tehtävässä on autettava räjähteillä lastatun rekan pääsemistä saksalaisten raskaan veden jalostamoihin hinnalla millä hyvänsä.
Tehtävät > Neuvostoliitto

Loput tehtävät sijoittuvat Venäjälle. Näiden tehtävien aikana pelaajan on muun muassa vapautettava vangitut kommandotoverinsa, ammuttava natsiupseereja kiikarikiväärillä ja tuhottava kaupunkia hallitsevat vihollisen panssarivaunut.
Pelihahmot > Vihreä baretti

Nimi: Francis O’Brien
Syntymäaika ja -paikka: 17. kesäkuuta 1910, New York, Yhdysvallat
Sotilasarvo: Kapteeni
Vahvuudet: voimakas, taitava lähitaistelija ja raskaiden aseiden käyttäjä
Erikoisominaisuudet: vihollisen niskan murtaminen, kahdella konepistoolilla ampuminen samaan aikaan, kestää osumia ja jaksaa juosta muita kommandoja enemmän
Pääaseistus: puukko, pistooli, konepistoolit, kivääri, räjähteet
Pelihahmot > Tarkka-ampuja

Nimi: William Hawkins
Syntymäaika ja -paikka: 11. tammikuuta 1914, Oxford, Yhdistynyt kuningaskunta
Sotilasarvo: Luutnantti
Vahvuudet: peloton, loistava tarkka-ampuja ja uimari
Erikoisominaisuudet: hengityksen pidättäminen kiikarikiväärillä ampuessa (hidastaa ajankulkua), voi uida kuinka kylmässä vedessä tahansa, veitsien heittäminen
Pääaseistus: heittoveitset, pistooli, kiikarikivääri
Pelihahmot > Vakooja

Nimi: George Brown
Syntymäaika ja -paikka: 29. joulukuuta 1898, tuntematon (myöhemmin Brown kertoo muille kommandoille olevansa saksalainen)
Sotilasarvo: Eversti (kommandoryhmän johtaja)
Vahvuudet: hyvä johtaja, sujuva saksan kieli
Erikoisominaisuudet: kuristaminen, vihollisen univormun käyttäminen ja liikkuminen sen kanssa vapaasti vihollisalueella
Pääaseistus: pianonkieli (kuristamiseen), äänenvaimennettu pistooli, saksalaisilta otetut aseet kuten MP40-konepistooli
Erot aiempiin Commandos-peleihin

Peli on ensimmäisen persoonan ammuntapeli ylhäältä kuvatun taktikointi-puzzlen sijasta. Taktikointi ja hiiviskely on silti mukana pelissä, eikä pelkällä räiskinnällä pärjää.
Kommandoja on vain kolme kuuden tai useamman sijaan. Aiemmissa Commandos-peleissä oli lisäksi lähes aina vähintään kaksi kommandoa joka tehtävässä käytössä, mutta useimmissa Strike Forcen tehtävissä pelataan ainoastaan yhdellä kommandolla.
Vihreä baretti, Tarkka-ampuja ja Vakooja löytyvät aiemmistakin peleistä, mutta he eivät ole samoja henkilöitä kuin Strike Forcen vastaavat ja aseistuskin on erilainen. Myös joidenkin entisten kommandojen ominaisuuksia on yhdistelty. Esimerkiksi tarkka-ampuja on hyvä uimari ja käyttää heittoveitsiä kuten Sukeltaja (Diver tai Marine) aiemmissa osissa ja Vihreä baretti käyttää räjähteitä kuten räjähdeasiantuntija (Sapper).
Ruumiita ei voi enää kantaa piiloon. Vartijoiden tappamiset onkin ajoitettava paikkoihin, joihin muut vartijat eivät näe. Ruumiit tosin haihtuvat itsestään jonkin ajan kuluessa.
Aiheesta muualla

Commandos: Strike Force MobyGamesissa (englanniksi)
Dracula (täsmennyssivu)

Dracula voi viitata ainakin seuraaviin:
Dracula, Bram Stokerin kauhuromaani vuodelta 1897
kreivi Dracula, Bram Stokerin luoma vampyyrihahmo
Dracula, Valakian ruhtinas Vlad III:n (1431–1476) liikanimi
Dracula, ruotsalainen salmiakkimakeinen
Dracula, kämmekkäkasvien suku
Elokuvat ja televisiosarjat

Dracula – vanha vampyyri (Dracula), yhdysvaltalainen elokuva vuodelta 1931
Dracula, brittiläinen elokuva vuodelta 1958
Dracula, anime-elokuva vuodelta 1980
Dracula, brittiläis–amerikkalainen draamasarja vuodelta 2013
Dracula, brittiläinen BBC:n ja Netflixin draamasarja vuodelta 2020
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dracula”, voi hakea sivunnimihaulla, laajalla sivunnimihaulla tai tekstihaulla.
Eldridge

Eldridge on etu- ja sukunimi ja voi tarkoittaa seuraavia henkilöitä:
Sukunimi

Roy Eldridge, yhdysvaltalainen jazztrumpetisti, orkesterinjohtaja ja laulaja
Etunimi

Eldridge Cleaver, yhdysvaltalainen kirjailija ja poliittinen aktivisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dracula: Resurrection

| Dracula: Resurrection |
| --- | --- |

Kehittäjä:  Index+ Canal+ Multimedia France Telecom Multimedia
Julkaisija:  Microïds, Dreamcatcher
Jakelija:  Steam, Google Play, App Store ja GOG.com
Pelisarja:  Dracula Series
Julkaistu:  1999
Lajityyppi:  seikkailu, kauhu
Pelimuoto:  yksinpeli
Ikäluokitus:  15+
Alusta:  PlayStation, Microsoft Windows
Jakelumuoto:  CD-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Dracula: Resurrection on Microïdsin kehittämä ja julkaisema kolmiulotteinen seikkailu- ja kauhupeli. Peli julkaistiin vuonna 1999 PlayStationille ja Microsoft Windowsille.
Pelin jatko-osat ovat Dracula 2: The Last Sanctuary (2000), Dracula 3: The Path of the Dragon (2008) ja Dracula 4: The Shadow of the Dragon (2013). Jatko-osista vain The Last Sanctuary julkaistiin Windowsin lisäksi PlayStationille.
Juoni

On kulunut seitsemän vuotta siitä, kun Jonathan Harker onnistui kukistamaan Draculan. Mutta vaimo Mina alkaa käyttäytyä yhä levottomammin. Vanha veri vetää jälleen kohti Transylvaniaa. Eräänä päivänä Jonathanin palattua töistä kotiin hän löytää pöydältä vihkisormuksen ja kirjeen, jossa Mina kertoo lähteneensä Draculan puolisoksi. Jonathanin seikkailu alkaa majatalosta, josta hänen tulee selvittää tiensä Draculan linnaan. Linnassa Jonathan tapaa Dorko-nimisen naisen, joka sanoo tietävänsä, missä Mina on; Mina on linnan salaisessa tornissa, jota vartioivat Draculan demonimorsiamet. Päästäkseen torniin Jonathanin täytyy etsiä amuletti, jolla avata torni ja pelastaa Mina.
Edward Johnston

| Edward Johnston |
| --- | --- |
 Edward Johnston vuonna 1902.
Henkilötiedot
Syntynyt: 11. helmikuuta 1872 San José, Uruguay
Kuollut: 26. marraskuuta 1944 (72 vuotta) Ditchling, Sussex, Englanti
Kansalaisuus:  Yhdistynyt kuningaskunta
Ammatti:  kirjoitusmerkkien kehittäjä ja kalligrafi
Taiteilija
Kuuluisimpia töitä:  Johnston-kirjasintyyppi
Edward Johnstonin suunnittelema Johnston.
Edward Johnston (11. helmikuuta 1872 San José, Uruguay – 26. marraskuuta 1944 Ditchling, Sussex, Englanti) oli kirjoitusmerkkien kehittäjä ja kalligrafi. Hän toimi opettajana Royal College of Artissa. Hän on laatinut oppikirjoja kauno- ja koristekirjoituksesta. Hän on kehittänyt myös Johnston-kirjasintyypin, joka on käytössä Lontoon metrossa.
Aiheesta muualla

Font - Designer Edward Johnston. Linotype Font Designer Gallery. Arkistoitu 15.9.2015. (englanniksi)
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
ERNO

Entwicklungsring Nord (suomeksi likimain: Pohjoinen kehitysrengas) oli vuonna 1961 perustettu saksalainen, Bremenissä sijainnut yhteisyritys, jonka osapuolet olivat Weser Flugzeugbau ja Focke-Wulf sekä Hamburger Flugzeugbau. Sen tavoitteena oli kehittää matkustajalentokoneita ja kantorakettien moottoreita.
ERNO:n taival alkoi vuonna 1961: tuolloin suunniteltiin pieni suihkumatkustajakone Erno-61-4. Vuonna 1964 Weserflug ja Focke-Wulf fuusioituivat ja täten muodostui Vereinigte Flugtechnische Werke (VFW). Sen jälkeen tuon lentokoneen uudeksi nimeksi tuli VFW-614.
Seuraava suunnitelma oli 40-paikkainen STOL-suihkumatkustajakone. Saksan liittovaltion tuella yhtiö pääsi täyteen vauhtiin vuonna 1966. Lentokoneen prototyypin rakentaminen alkoi elokuussa 1968. VFW ja alankomaalainen Fokker muodostivat tuolloin ylikansallisen holding-yhtiön, jolla Fokker tuli mukaan tähän yhteistyöhön.
Prototyyppi lensi 14. heinäkuuta 1971, mutta tuhoutui helmikuussa 1972. Yhtiö rakensi kaksi prototyyppiä lisää. Yhtiö sai kansallisia sertifiointeja vuosina 1974–1976. Valmistuksessa oli mukana myös Messerschmitt-Bölkow-Blohm sekä belgialaiset SABCA ja  Fairey.
Fokker-VFW-allianssi vaikutti negatiivisesti VFW-614:n myyntiin, koska Fokker myi omia sen kanssa  kilpailevia lentokonetyyppejä. Koneita tehtiin kaikkiaan vain 19 kappaletta, ml. Luftwaffen ostamat. Saksan kansallinen rahoitusapu VFW:lle loppui ja siirtyi eurooppalaiselle Airbusille.
ERNO pyrki myös rakentamaan Europa-kantoraketin kolmannen rakettivaiheen moottoria ELDO:lle 1960-luvun puolivälista 1970-luvun alkuun. Moottori ei toiminut millään koelennolla.
Euroopan avaruusjärjestö ESA tilasi vuonna 1974 ERNO-VFW Fokker’ilta (Zentralgesellschaft VFW-Fokker GmbH) Spacelabin. Spacelab oli STS-avaruussukkulan rahtiruumaan mahtuva eurooppalaisen miehitetyn laboratoriomoduuli. British Aerospace toimi sen alihankkijana. Saksa toteutti ja maksoi 53 prosenttia Spacelabin rakennustyöstä. Tämä loi perustan, jolla Bremenin tehtaat ovat tehneet ISS-avaruusaseman Columbus-moduulin.
Vuonna 1981 Messerschmitt-Bölkow-Blohm valtasi VFW-Fokkerin. 2000-luvulla ERNOn tehdas oli ensin osa EADS Space Transportation-yhtiötä, josta se siirtyi EADS Astriumin osaksi, kun vuoden 2004 lopulla kaavailtu Snecman ja EADS Space Transportationin fuusioaie ei toteutunut.
Aiheesta muualla

VFW-Fokker Vfw 614 Regional jet (Arkistoitu – Internet Archive)
EchoStar XXIII

| EchoStar XXIII |
| --- | --- |
 EchoStar XXIII ja Falcon 9 laukaisualustalla 13. elokuuta 2017.
Organisaatio:  EchoStar
Valmistaja:  Space Systems/Loral
Tehtävätyyppi:  tietoliikennesatelliitti
Laukaisu:  16. maaliskuuta 2017 6.00 UTC Kennedy Space Center LC-39A
Laukaisualus:  Falcon 9 Full Thrust
Massa:  ~5 500 kg
Teho:  20 kW (käyttöiän lopulla)
Kiertorata
Viitejärjestelmä:  Maakeskeinen
Kiertorata:  GEO
Pituuspiiri:  86,4° W
Tunnus
  
EchoStar XXIII on yhdysvaltalaisen EchoStarin operoima geostationaarinen tietoliikennesatelliitti, joka on tarkoitus laukaista SpaceX:n Falcon 9 Full Thrust -raketilla 14. maaliskuuta 2017. Satelliittia on tarkoitus sijoittaa Brasilian yläpuolelle ja mistä sitä käytetään DTH-lähetyksiin.
Satelliitti

EchoStar XXIII on Space Systems/Loralin valmistama satelliitti, joka on varustettu Ku-, Ka- ja S-kaistojen transpondereilla. Satelliitin massa on noin 5 500 kilogrammaa, ja sen tehon on tarkoitus olla 20 kilowattia käyttöiän lopulla. Echostar XXIII on tarkoitus sijoittaa alkuun kiertoradan segmentille 86,4 astetta läntistä pituutta kolmen kuukauden koekäyttöjä varten, mistä se siirretään myöhemmin segmentille 44,9 astetta läntistä pituutta, missä se palvelee Brasilian DTH-lähetyksiä.
Satelliittiyhtiö on tehnyt sopimuksen sen radiolinkkikapasiteetin vuokraamisesta Brasilian hallinnolle. Sopimuksen ehtona on satelliittiyhteyden käyttöönotto vuoden 2017 puoliväliin mennessä, mikä on aiheuttanut EchoStarille painetta laukaisun suhteen, sillä yhtiö voi joutua maksamaan korvauksia asiakkaalleen. EchoStar uskoi pystyvänsä saamaan satelliitin Ku-kaistan linkkikapasiteetin käyttöön aikataulussa, mutta oli epävarmempi Ka- ja S-kaistojen kapasiteetin saatavuuden suhteen.